**A** **12-A ADUNARE GENERALĂ UEAA - BUCUREȘTI, ROMÂNIA,**

**10-11 OCTOMBRIE 2024**

În perioada **10-11 octombrie 2024**, Academia de Științe Agricole și Silvice ”*Gheorghe Ionescu-Șișești*” din România (ASAS) va fi gazda celei de a **12-a Adunări generale** a Uniunii Academiilor Europene pentru Științe Aplicate în Agricultură, Alimentație și Natură (**UEAA –** [**www.ueaa.info**](http://www.ueaa.info) **)**, a Comitetului director și a Simpozionului asociat cu tema ”***New research techniques and the agricultural progress***”, eveniment de importanță majoră în viața academiilor membre UEAA. Programul evenimentului include și o vizită la una dintre unitățile de cercetare reprezentative din rețeaua ASAS.

Este a doua oară când ASAS organizează acest eveniment. Astfel, în anul 2006, a avut loc cea de a IV-a Adunare generală UEAA, când acad. Cristian HERA (fost președinte și actual președinte de onoare al ASAS) a preluat președinția, iar acad. Baiba RIVZA din Letonia a asigurat funcția de vicepreședinte. Lucrările de mare valoare științifică prezentate la Simpozionul asociat Adunării generale au fost publicate în volumul ”Soil fertility and the future of agriculture in Europe – Proceeding of the International Workshop associated to the 4th UEAA General Assembly”, Bucharest, 25-27 June 2006, The Publishing House of the Romanian Academy.

La evenimentele din 10-11 octombrie 2024 de la București și-au manifestat interesul să participe fizic personalități marcante ale mediului academic agricol european, dar și al unor Academii europene de știință cu preocupări în domeniul agriculturii, printre care amintim: Kerstin NIBLAEUS și Per ERIKSSON din Suedia, Michel THIBIER și Michel DUCLOS Franța; Zenonas DABKEVICIUS, Lituania; Nazim GRUDA, Albania; Vasile BOTNARI, acad. Maria DUCA, Mihail RAPCEA și Constantin DADU, Republica Moldova; Evi ARACHOVITI din UK; Violeta BOZHANOVA, însoțită de un colaborator, Bulgaria; Valeriu TABĂRĂ, Ioan JELEV, Aurel BADIU și Matilda CIUCĂ, România. Dintre participanții online menționăm: acad. Baiba RIVZA, Letonia; Simone ORLADINI, Italia; acad. Ervin BALÁZS, Ungaria; Alexandru STRATAN, Eugenia COTENCO, Nicolae EREMIA, Eugen ALEXANDROV, Mihail MIHAILOV, Valerian BĂLAN, Republica MOLDOVA. Desigur vor urma și alte confirmări în perioada imediat următoare.

Un eveniment așteptat este Simpozionul științific tradițional, asociat Adunării generale UEAA. Printre lucrările științifice care sunt deja anunțate menționăm: "*Does genome editing have a future in EU agriculture?*" - autori: Catherine REGNAULT-ROGER, Alain TOPPAN et Michel THIBIER – Academia de Științe Agricole a Franței; ”*The role of synthetic hexaploid wheat in winter wheat resistance to leaf rust at NARDI Fundulea*” - autori: Matilda CIUCA, Alexandru DUMITRU, Alina TURCU, Laura CONTESCU, Daniel CRISTINA – Institutul Național de Cercetare-Dezvoltare pentru Agricultură - INCDA Fundulea; ”*Learning from hen’s physiology to improve the sustainability of egg production*” - autori: Michel DUCLOS – INRAE Franța; ”*Morphological variability and mineral composition of three garlic genotypes cultivated in Korça region, Albania*” - autori: Pirro ICKA, Robert DAMO - Universitatea "*Fan S. Noli*" Korça, Albania, Nazim GRUDA – Academia de Științe a Albaniei; ”*Modern techniques for research and control of Orobanche cumana* Wallr*. in sunflowers*” - autor: Acad. Maria DUCA – Academia de științe a Moldovei; ”*Genetically diverse landscapes require an integrated concept for conservation of genetic resources among domains*” - autori: Hojka KRAIGHER, Danijela BOJKOVSKI, Gregor BOŽIČ, Andreja FERREIRA, Jelka Šuštar VOZLIČ, Marjana WESTERGREN – Institutul Forestier din Slovenia & Academia Slovenă de Științe și Artă; ”*Digitalization of Latvian Agriculture as tool for agricultural progress, sustainability and competitiveness*” - autori: acad. Baiba RIVZA, professor, Aleksandrs JAROSLAVCEVS doctorand, Academia Letonă pentru Științe Agricole și Silvice; ”*Improving environmental and agronomic outcomes through targeted slurry/manure management: an English policy perspective*” - autori: Angela BYWATER – Universitatea din Southampton, Richard GUETERBOCK - Foodchains, Trevena, Stockbridge, Evi ARACHOVITI, Martha HAYES – Societatea Agricolă Regală a Angliei – RASE, Centrul pentru Inovare în Agricultură; ”*Better capitalization of the white sea buckthorn (Hippophaë rhamnoides L.) and blueberry fruits (Vaccinium myrtillus L) as functional foods*” - autori: Nicole PETCULESCU – Academia de științe Agricole și Silvice ”Gheorghe Ionescu-Şişeşti”, Gabriela VLĂSCEANU - Universitatea Bioterra din București.

Alte două comunicări urmează să fie precizate, autori Baiba RIVZA, de la Academia de Științe a Lituaniei și Academia de Științe Agricole și Silvice; Kerstin NIBLAEUS – Academia Regală de Științe Agricole și Silvice.

Așa cum aminteam, evenimentul include și o interesantă vizită în teritoriu la una dintre cele peste 60 de unități de cercetare-dezvoltare reprezentative din rețeaua de cercetare agricolă a ASAS.

Suntem convinși că în perioada imediat următoare vor urma și alte confirmări valoroase de participare și de prezentare a unor comunicări științifice remarcabile.

**Profităm de acest moment pentru a adresa o nouă chemare către toate Academiile de știință, Academii de științe agricole din Europa, pentru a da curs invitației și să participe pe cât posibil fizic, dar și online, la acest important eveniment al UEAA, organizat la București de Academia de Științe Agricole și Silvice ”*Gheorghe Ionescu-Șișești*” din România.**

**În mod deosebit dorim să extindem această caldă invitație de participare tinerilor oameni de știință. Ne propunem să valorificăm această oportunitate de a încuraja cooperarea între *Academiile tinerilor* din Europa, în special în domeniile agriculturii, alimentației și mediului.**